**Lepi dnevi**

Dragi prijateli! Denes me tak nekša tuga prijela, zato pišem par reči o svojemu dedeku šteroga ga več ne. Moj dedek i ja bili smo prijatelja dva. Dok sam se trebala roditi, štrptal je,štrptal, ne se mogel fčekati. Mama mi je znala prepovedati i kak je to bilo dok sam došla dimo z bolnice. Prve dedijove reči su bile: „ Da bo z toga maloga deteta čovek postal?“

Bil je srečen i vesel dok me je zgledal, i dok sam došla konačno dimo z bolnice, od veselja je po celomu dvoru zakričal: „ Došla nam je velika sreča k hiži.“ Ali, kak sam bila mala i drobna, ne me je vupal v roke prijeti. Nekak se ipak skorajžil, i zel me v roke. Soze su mu potekle. Od onda me je sako malo dok je mel čas pazil i čuval.

Kak sam rasla, tak smo se več bili skupa. Prve korake sam napravila dok je on bil polek. Prohodala sam pa smo se da gut šetali. Mislim da sam mela negder šest let dok me navčil peljati biciklina. On je bil moj mentor. Vežbal je z menom matematiku, tablicu množenja i *nemačke broje*. Dok gut je mel časa, peljal me je na traktoru, kak nekšu kralicu. Meli smo i krave, pak me je z veseljem, se, i okoli njih, vučil. Pomagala sam mu i šrota v bačvi jemati i nesti ka bodu kravice jele. Štimala sam se ka mu pomažem i rekel mi da bez mene se to ne bi mogel naprajti. Bili su to lepi dnevi. Pazil je na mene, na sakom koraku.

Navek me je branil od sega i sih. Bil je moj anđel čuvar. Navek sam znala da morem dbežati k njemu v utočišče ako bi kakšega kvara naprajla. (i to sam znala i koristiti)

Unda , najemput, moj je dedek zbetežal i moral je v bolnicu…….Sam tak …iznenada…jemput. Hodala sam ga glet s mamom, bakom i japom. Jako mi je bilo grdo bez jega doma i jedva sam čekala ka več jemput dojde dimo. Dosta dugo neje došel…a dok je došel……. skakala sam od sreće. Nesam se mogla od jega odlepiti, dugo smo se spominali, smejali i zafrkavali. Mela sam mu čuda toga za sprepovedati, kak i kaj je se bilo dok ga ga ne bilo doma. Bil je slab. Pazila sam na jega, na sakom koraku. Rekli smo si, da se, čim mu bode malo bole, odma pemo šetat malo po vrtu. Minuli su štiri dni od da je moj deda došel z bolnice. Bližil se moj imendan -Jožefovo. Bila sam srečna kaj bo moj dedek doma baš unda kaj se si skupa malo počastimo. Nutri v meni je se treperilo i popevalo. Jako sam bila uzbuđena i nestrplivna.

Ali, unda se dogodilo nekaj kaj je meni moje malo srčeko rastožilo. Baš na moj imendan, moj je dedek zapral svoje stare i zmočene oči, zaspal je zanavek. Ništ mi je ne od početka bilo jasno. A…unda sam svatila….Bilo je to najhujše kaj mi se moglo dogoditi.

Pravila sam se da sam jaka, ali nutri v sebi moje malo srčeko puščalo je velike soze. Nekaj se v jemu bunilo vriščalo. Te den kak da se na dva dela raskolilo.

Den denes mi fali i da gut se zmislim na jega. Baka mi je za rođendan dala zlatnoga prstena kaj je dobila od mojega dedija, svojega moža za uspomenu. Tak je on stalno z menom. I ak' ga ga ne, štimam ga i volim največ na svetu. Znam da bi se ve i on daje živ fest štimal z menom. Našemu druženju ne bi bilo kraja.

„Dedek moj……ti si još navek globoko vu mojemu srcu, nek ti je laka zemlica. Počivaj vu miru.“

Josipa Herak

6. razred

Osnovna škola Ivanovec

Mentor: Dijana Kozjak